section_heading: Treninzi
paragraph_text: Vremenski uvjeti na početku trećeg treninga bili su nešto drugačiji nego na prva dva treninga. Staza je još uvijek bila malo mokra, no nije bilo potrebe za intermediate gume. Vozači su požurili na stazu zbog prognoze da će ponovno kišiti. Ferrari je nakon prvih krugova držao prve dvije pozicije. Kimi Räikkönen i Vettel vozili su na supersoftu. Ubrzo je počelo kišiti jačim intenzitetom i svi su se vozači vratili u garaže. Iako je kiša ubrzo stala, vremenski uvjeti nisu bili najbolji zbog jakog vjetra. Bottas je bio prvi vozač koji se vratio na stazu i to na supersoft gumama. Kako je staza bila sve brža, vozači su do kraja treninga poboljšavali svoja vremena. Hamilton je zabilježio svoj prvi pravi krug desetak minuta prije kraja treninga i odmah zasjeo na vodeću poziciju, desetinku ispred Vettela koji je također poboljšao svoje vrijeme. Tri minute prije kraja treninga svoj je bolid razbio Nico Hülkenberg i trening je prekinut. Renaultov vozač je izgubio kontrolu nad bolidom u “S” zavojima, napravivši veliku štetu na svom R.S.18 bolidu.<ref> Hamilton najbrži i na trećem slobodnom treningu za VN Japana F1puls Objavljeno 6. listopada 2018. Pristupljeno 6. listopada 2018.